Rozen Maiden

Rozen Maiden(ローゼンメイデン [RO-zen mejden] lit. Roza(j) Fraŭlino(j) aŭ Fraŭlino(j) de Rozen) estas serio de mangao de PEACH-PIT. Ĝi aperas en mangagazeto Comic BIRZ de eldonejo Gentosha. Animestudio Nomad aranĝis ĝin en animean serion samnome, kaj 2-an serion: Rozen Maiden Träumend [trojment](kvazaŭ sonĝante).
Ĝi rakontas pri ensorĉitaj pupoj, kaj knabo kun traŭmo.

La Rozen Maiden estas serio de pupoj kreitaj de metiisto "Rozen" kiun ili vokas "Patro". Ili vivas per forto el homo, kiu kontraktis kun la pupo per ringo, kiu simbolas kontrakton. Laŭŝajne ili estis destinitaj por duelo "Alice Game". La venkinto de la duelo akiras veran homecon kaj proksimiĝas al perfekta filino de Rozen, Alice. Dume malvenkinto estas forrabata vivantecon kio estas nomata "Roza Mystica" kio estas koro por homoj, de la venkinto. Tamen, ĉefa pupo en la serio, Shinku konsekvence rifuzas forrabi la vivantecon.

SAKURADA Jun estas knabo kiu retiriĝas delonge en sian ĉambron pro traŭmo. Lia hobio estas ordoni varojn per interreto kaj post tio redoni ilin antaŭ ol li devas pagi. Per dubinda ĵetsendaĵo, li okaze ordonis pupon Shinku, kiu estas unu el Rozen Maiden, kaj volvis ŝian risorton. Ŝi vekiĝis, kaj li estis implikita en duelon "Alice Game".
En eventoj pro pupoj, lia koro malfermiĝas al aliaj homoj.
Ĉu Jun povos venki sian traŭmon? Ĉu Shinku povos finigi la fatalan duelon?

 Personaro 
 Homoj 
 SAKURADA Jun 桜田 ジュン [- ĵun]
De post li malvenkis traŭmon li ne iras al lernejo delonge, kaj retiriĝas en sian ĉambron. Li rifuzas rilatojn kun aliaj homoj, eĉ fratino Nori. Sed ju pli rakonto iras, des pli li ekmalfermas sian koron al ekstera mondo. De kiam li nevole kontraktis kun pupo Shinku, ŝi traktis lin kiel serviston. Li interesiĝis klasikan aŭton en la animeo. Li estas lertulo de kudri. Lia psikologia malbonstato estas konata kiel "hikikomoro".

 SAKURADA Nori 桜田 のり
Pliaĝa fratino de Jun. Ŝi hejmlaboras kaj zorgas Jun, anstataŭ gepatroj kiuj estas en ekster-Japanio sur komercado kaj ne atentas malbonstaton de Jun.
Ŝi estas afabla kaj milda, sed ofte trodorlotas Jun.

 KASHIWABA Tomoe 柏葉 巴 [kaŝiŭaba -]
Knabino kiu iras al lernejo kiun Jun ĉeestis. Ŝi estis la servisto de Hinaichigo antaŭ ol Hinaichigo malvenkis de Shinku kaj ekvivis en Hejmo de Jun.
Ŝi estas amikino de Jun de kiam ili estis malgrandaj infanoj.

 YAMAMOTO 山本 [jamamoto] (lia persona nomo estas nekonata)
Knabo, samklasano de Nori. Li volas konfesi sian amon al Nori, sed Nori tute ne scias tion.
Li aperas en nur animeo.

 SHIBASAKI Motoharu 柴崎 元治 [ŝibasaki genĵi]
Majstro de Souseiseki. Li aperas nur en la animeo. Maljuna metiisto de horloĝo.
Lia menso estas malstabila pro ŝoko ke li perdis sian filon kaj lia edzino perdis vekiĝpovon.

 YUIHISHI Hitoha 結菱 一葉 [juibiŝi -]
Majstro de Souseiseki. Li aperas nur en la mangao. Maljuna riĉulo.
Li ordonis al Souseiseki mortigi virinon kiu forkuris kun sia amato Futaba kiu estis frato de Kazuha.

 Rozen Maiden 
 Shinku 真紅 [ŝinku] (verruĝo)
La Kvina Pupo de Rozen Maiden. Ŝia konduto estas apatia, malvarma, malmodesta kaj ege postulema. Tamen, ŝi estas protektanto de siaj amikoj. Ŝi traktas Jun kiel serviston.

 Hinaichigo 雛苺 [hina-iĉigo] / [ĥina- ] (malgranda bero)
Ĉarma, naiva, egoisma, glutema pupo. Kvankam ŝia konduto estas infanema, ŝi havas surprizan forton.

 Suiseiseki 翠星石 [suj-sej-seki] / [ -SE- ] (jada stela ŝtono)
Pupo kiu havas povon eniĝi en homan sonĝon. Ŝiaj diroj estas sufiĉe kaŭstikaj.

 Souseiseki 蒼星石 [SO-sej-seki] / [ -SE- ] (ultramara stela ŝtono)
Plijuna fratino de ĝemelo de Suiseiseki. Ŝia ŝajno estas iom vireca.

 Suigintou 水銀燈 [sui-gin-tō] (hidrarga lampo)
Fortega pupo kiu estas obsedato postvivi la duelon "Alice Game" kaj akiri perfektan homecon. Por realigi tion, ŝi decidigis sin ke ŝi venkus kaj detruus Shinku kaj ŝiajn kunulojn.
Suiginto estas ruza, malica, kaj mirige kruela. Ŝi atakas per forto enfokusigata sur korvajn plumojn.

 Kanaria 金糸雀 [kanaria] / [-rija] (kanario)
Ŝi vokas sin "intrigulo", celas venki kontraŭ Shinku kaj ŝiaj kunuloj, sed ofte malsukcesas.

 Barasuisho 薔薇水晶 [bara sujŝō] (roza kristalo)
Ŝi estas plejlaste aperanta pupo, batalemulo kiu celas venki Shinku.

 Temoj kaj Referencoj 
Multe da gravaj eventoj de la serio, okazas en sonĝa mondo de Jun, kiu simbolas mensostaton de Jun. Ĝi estas malluma, kaj plena de ruinoj de lia malsukcesego.

La pupoj kiuj loĝas kun Jun, televidas programon de detektiva pupteatro Detektivo Kun-kun pri hundo kiu solvas krimon inkluzive de murdoj.
Shinku tro fervoras al Kun-kun.

 Eksteraj ligiloj 

 http://p-pit.ktplan.ne.jp/rozen 
 http://www.tbs.co.jp/rozen-maiden/part1/index-j.html 
 Rozen Maiden en TBS Animation (televidprogramo, Japane)
 Momo no Tane (verkanto, Japane)

Kategorio:Mangao